section_heading: Otkriće grobnica
paragraph_text: Neki od ljudi pokopanih u grobnicama bili su vjerojatno ustrijeljeni, neki su bili žrtve granatiranja,<ref> a ostatak je umro zbog nedostatne medicinske pomoći.<ref> Prema informacijama ukrajinskih vlasti, neka od iskopanih tijela imala su ruke svezane iza leđa, te je na njima bilo znakova mučenja.<ref> Guverner Harkivske oblasti izjavio je nakon otkrića: ''"Među tijelima koja su ekshumirana danas, 99% njih je sadržavalo znakove nasilne smrti. Nekoliko je rijela pronađeno s rukama svezanim iza leđa, a jedna je osoba pokopana s užetom za vješanje oko vrata. Očito da su ti ljudi bili mučeni i pogubljeni. Među pokopanima ima i djece..."''<ref>